En cykelbane omkring et atletikstadion - et fodboldstation - og et rostadion. Det hele samlet som et gigantsik idrætsanlæg i Hobro. Det er den tanke man "tumler" med i Mariagerfjords Erhvervsråd - i samarbejde med først og fremmest områdets største fodboldklub, Hobro IK. - Det lyder da vildt, men der er faktisk opbakning til at arbejde videre med idéerne, siger erhvervsdirektør Torben Ladefoged til TV2 Nord. Det hele begyndte med planerne om et atletikstadion, omkranset af en cykelbane - måske med mulighed for 6-dagens løb. - Siden har vi talt med Hobro IK om et nyt fodboldstaion. Nu er Hobro IK gået ind i arbejdsgruppen, fortæller Torben Ladefoged. Det nyeste er, at dank rosport og Team Danmark ifølge Torben Ladefoged drømmer om et nyt rostadion. - Det kan Mariagerfjord måske også klare, siger Torben Ladefoged.

Referat:
Byen får måske landets næste rostadion